open-index/open-wikipedia-markdown huggingface dataset:
Yhdysvaltain asevoimien roomalaiskatolinen arkkihiippakunta

**Yhdysvaltain asevoimien roomalaiskatolinen arkkihiippakunta** on katolisen kirkon arkkihiippakunta, joka palvelee Yhdysvaltain asevoimissa työskenteleviä. Sen palveluksessa oli 359 pappia vuonna 2013.

## Piispat ja arkkipiispat
* Patrick Joseph Hayes (1917–1919)
* Francis Spellman (1939–1967)
* Terence Cooke (1968–1983)
* Joseph T. Ryan (1985–1991)
* Joseph Thomas Dimino (1991–1997)
* Edwin Frederick O'Brien (1997–2007)
* Timothy Broglio (2007– )

## Nykytoiminta
Arkkihiippakunta on ainoa taho, joka voi hyväksyä katoliset papit toimimaan sotilaspappeina tai veteraanisairaaloiden kappalaisina. Vuonna 2020 virassa oli 204 aktiivista katolista sotilaspappia. Papit tulevat muista hiippakunnista tai sääntökunnista ja toimivat määräajan armeijan palveluksessa, mutta säilyttävät kuuluvuutensa alkuperäiseen hiippakuntaansa.

Arkkihiippakunta ei omista kirkkoja tai kirkkokiinteistöjä, sillä tilat ovat Yhdysvaltain hallituksen omistuksessa. Kaikki kirkolliset toimitukset, kuten kastetiedot, rekisteröidään arkkihiippakunnan omaan rekisteriin, jossa on yli 2,5 miljoonaa tietuetta.

Arkkihiippakunta ei saa valtion rahoitusta, vaan sen toiminta perustuu sotilaspappien, asevoimien henkilöstön ja yksityisten lahjoittajien tukeen.

## Vaakuna
Vaakunassa yhdistyvät Yhdysvaltojen värit (punainen, valkoinen ja sininen), kotkakuvio rauhan symbolilla (oliivipuu), maailman meridiaanit ristin taustalla ja apostoli Pietarin avaimet. Symboliikka korostaa rauhan viemistä, Kristuksen julistamista maailmanlaajuisesti ja kirkon tehtävää parantaa ja antaa synninpäästöä.

## Lähteet
Pekka Laine (toimittaja)

**Pekka Juhani Laine** (s. 9. tammikuuta 1948 Hämeenkyrö) on suomalainen yhteiskuntatieteiden maisteri ja journalisti.

Laine on työskennellyt toimittajana vuoteen 1992. Suomen Journalistiliiton SJL:n puheenjohtaja hän oli 1992–2006. Laine on toiminut myös Radio- ja televisiotoimittajien liiton RTTL:n puheenjohtajana ja Pohjoismaiden journalistiliiton NJF:n puheenjohtajistossa.

1980-luvulla Laine kirjoitti ohella viihdekäsikirjoituksia muun muassa *[[Hukkaputki]]*-satiiriohjelmaan. *[[Journalisti (lehti)|Journalisti]]*-lehden kolumnisti hän oli 1980–1991.

Laine sai Journalistiliiton ansiomerkin 2006. Hän on SJL:n ja RTTL:n kunniajäsen.

## Teoksia
* *Nuotiolla* (Gummerus 2014) – tietokirja yhdessä Pertti Rovamon kanssa 
* *Silakkakirja* (Gummerus 2016) – tietoa ja ruokaohjeita.

## Lähteet
Arto Nieminen (toimittaja)

**Arto Nieminen** (s. 31. joulukuuta 1957) on toimittaja ja Suomen Journalistiliiton entinen puheenjohtaja. Hän toimi tehtävässä vuosina 2006–2014.

Nieminen on työskennellyt toimitussihteerinä Virkamiesten ja toimihenkilöiden yhteisjärjestön VTY:n lehdessä 1985–1988. Hän työskenteli työmarkkinatoimittajana Yleisradion Radiouutisissa 1989–2004 ja politiikan toimittajana TV2:n *[[Ajankohtainen kakkonen|Ajankohtaisessa kakkosessa]]* 2004–2006. Hänet valittiin Journalistiliiton puheenjohtajaksi vuonna 2006, ja siitä tehtävästä hän palasi Yleisradion palvelukseen vuonna 2015. Nieminen sai Journalistiliiton ansiomerkin vuonna 2015.

## Lähteet
Vehkalampi (Ikaalinen)

**Vehkalampi**  on Pirkanmaalla Ikaalisissa Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vehkalampi on osa Juurijärven-Hulppojärven valuma-aluetta.

## Maantietoa
Lammen pituus on 700 metriä, leveys 200 metriä ja sen pinta-ala on 7,3 hehtaaria. Se sijaitsee yhdystie 2764 ja Eränmaan selänteen välissä. Siihen laskee kymmenen suo-ojaa ympäröivistä metsistä ja viereiseltä suolta. Oma laskuoja lähtee lammen koillispäästä ja se laskee kilometrin mittaiseksi kaivettuna ojana Hulppojärven eteläpään lahdenpohjukkaan. Rantaviivan pituus on 1,5 kilometriä. Puolet rannasta on suota ja rantaan on rakennettu kolme vapaa-ajan asuntoa, joille johtaa tiet yhdystieltä 2764.

## Lähteet
NHL:n tähdistöottelu 1949

Kolmas **NHL:n tähdistöottelu** pelattiin vuonna 1949 Toronto Maple Leafsin kotikenttänä toimineella Maple Leaf Gardensilla 10. lokakuuta. Kolmannen kerran peräkkäin Toronto Maple Leafs kohtasi NHL:n muista seuroista kootun tähdistöjoukkueen. Tähdistöjoukkue voitti ottelun  tapaan lukemin 3-1.

Ottelussa oli yleisöä 13 541 katsojaa.

## Ottelun yhteenveto

* **Päätuomari:** Bill Chadwick
* **Linjatuomarit:** Ed Mepham ja Jim Primeau

## Joukkueiden kokoonpanot
Kaamosjazz

**Kaamosjazz** on Euroopan unionin pohjoisin ja yksi Suomen vanhimmista jazztapahtumista, joka järjestetään vuosittain Saariselällä ja Inarissa. Kaamosjazzin tarjonta sisältää iltakonsertteja, jameja sekä saamelaismusiikkipainotteisen illan Saamelaiskulttuurikeskus Sajoksessa. Vuoden 2017 Kaamosjazz järjestetään 23.-26. marraskuuta.

## Historia

Ensimmäisen kerran Kaamosjazz-tapahtuma järjestettiin vuonna 1981, jolloin tapahtumapaikkana toimi Tankavaaran Wanhan Vaskoolimiehen kahvila. Tapahtuman perustajina olivat Yleisradio ja paikallisten matkailuyritysten yhteistyöryhmä. Myös Ruotsin ja Tanskan yleisradioyhtiöt lähettivät tapahtumaan omien maidensa muusikoita. Vuoden 1981 festivaali käsitti vain kolme ravintolakonserttia. Esiintyjinä olivat Paroni Paakkunaisen Big Band, Nono Söderberg trio, Nils-Aslak Valkeapää, Ailu Gaup ja Ylen yhteispohjoismainen Workshop. Radion Yleisohjelma radioi myöhäisillan konsertteja suorina lähetyksinä.

Tapahtuma on kasvanut ja kehittynyt vuosien varrella talkoolaisten suosiollisella avustuksella. Vuonna 2011 Kaamosjazz ry luovutti tapahtuman vetovastuun Pohjois-Lapin Matkailu Oy:lle (nyk. Inari-Saariselkä Matkailu Oy), joka on jatkanut Jazzien järjestämistä. Kaamosjazzien taiteellisena johtajana on toiminut vuosina 2013-2016 suomalainen klassiseen musiikkiin erikoistunut toimittaja, tuottaja ja kulttuurivaikuttaja Aarno Cronvall. Vuonna 2017 tuottamisesta on vastuussa raahelainen Tuupa Records.

## Konserttipaikat
Konsertteja on järjestetty Lapland Hotel Riekonlinnassa, Kaunispään Huipulla, Ravintola Petronellassa, Saariselän tunturikappelissa, Ivalon yläasteella, Hotelli Kultahipussa, Saamelaiskulttuurikeskus Sajoksessa ja Saariselän rinnekeskuksessa.

## Esiintyjät
Vuoden 2016 Kaamosjazz esiintyjät
* Paula Koivuniemi yhtyeineen
* DDT - Down Town Dixie Tigers
* Buba Wii Aa ja Susanna Veldi yhteistyössä Sibelius-Akatemian jazzosaston kanssa
* Antti Sarpila Swing Band
* Veikko Hakkarainen - Esa Pethman Quartet
* Kalle Ahlbäck Swingin' Five
* Jazz Partout
* Niillas Holmberg & Šuvvaboját plays Veijo Länsman

## Lähteet

## Aiheesta muualla
* Kaamosjazz http://www.inarisaariselka.fi/kaamosjazz/
Radio Musa

**Radio Musa** on tamperelainen radiokanava. Kanava soittaa pääosin iskelmä- ja tanssimusiikkia aikuisikäisille. Sen taajuus on Tampereella 100,5 MHz, ja lisäksi kanavaa voi kuunnella myös nettiradion kautta. 

Ensimmäinen Radio Musa toimi Tampereella vuosina 1989&ndash;1991.

Uusi Radio Musa sai radiotoimiluvan syksyllä 2013 ja aloitti vakituisen toimintansa maaliskuussa 2014.
Kanavalla on vakituinen toimilupa vuoteen 2029 saakka. 

Radio Musan ohjelmia ovat muun muassa Yrityskahvit, Tätä Suomi tanssii, Radio Top 20 ja Happy Days. Kanavalta tulee Kari Helopaltion toimittamia viihdeuutisia pitkin päivää. 

Musan laajaa ohjelmistoa juontavat ainakin Gilda Nevala, Pentti Teräväinen, Arto Grönroos, Aulikki Järvinen-Nummi, Arto Grönroos, Pentti-Oskari Kangas, DJ Ilkka, Juha "Aron" Leppänen, Hannu Ignatius ja Martti Kuurila. 

## Lähteet

## Aiheesta muualla
* http://www.hitit.fi/
Risto Rekola

**Risto Tapani Rekola** on hollolalainen kirjailija. Häneltä on julkaistu omakustanteena palindromiteokset *Taasko hoksaat!*, *Ikävää, väki* ja *Naaraan*.

## Teokset
* Taasko hoksaat! (Luova Satupata, 2014, , kuvitus Kirsti Luova)
* Ikävää, väki? (Mediapinta, 2015, )
* Naaraan (Mediapinta, 2015, )
* Muru ja Puru - satu lapsille ja aikuisille (BoD 2017, ); runot: Tuija Kuha; kuvitus: Karoliina Tapiovaara.
* Kun sutten joukkohon joutuu, niin ulvua täytyy - 26 000 suomenkielistä sananlaskua (BoD, 2020, ).
* Eesti vanasõnad, suurest korjandusest kokku põiminud M. J. Eisen, Eesti Kirjanduse Seltsi kirjastus Tartus, 1929, yli 2 500 virolaista sananlaskua, e-kirja, järjestänyt Risto Rekola (BoD 2021, ).
* Kuu on nuarten miästen aurinko - 36 500 suomenkielistä sananlaskua (BoD, 2021, ).
* Reheline koer ai katto päi silmi (osa 1, A-M) - 50 700 näytettä äidinkielemme rikkaudesta (BoD 2023, ).
* Reheline koer ai katto päi silmi (osa 2, N-Ö) - 53 900 näytettä äidinkielemme rikkaudesta (BoD 2024, ).

## Lähteet

## Aiheesta muualla
*
Alkohologia

**Alkohologia** on oppi alkoholista ja sen vaikutuksista. Helsingin yliopistossa järjestettiin alkohologian kursseja, jonka suorittanut voimistelunopettaja sai antaa raittiusopetusta kouluissa terveysopin yhteydessä. Voimistelunopettajien koulutuksessa alkohologia tuli pakolliseksi vuonna 1911 annetulla määräyksellä. Nykyisin alkohologia kuuluu yliopistossa oikeuslääketieteen erikoistumisohjelmaan.

Sosiaalialkohologia on kuulunut sosiaalihuoltajan tutkintoon yhtenä oppiaineena.

Leo Harmaja oli Helsingin yliopiston voimistelulaitoksen sosiaalialkohologian opettaja 1919–1947.

## Lähteet
Mansikkamäen koulu

**Mansikkamäen koulu** on Kouvolassa, Pikku-Palomäellä sijaitseva peruskoulun ala-aste. Se on harmaa puurakennus, joka valmistui vuonna 2014. Koulu rakennettiin vuonna 2014 lakkautettujen Tornionmäen, Kankaan ja nykyisen koulun vieressä sijainneen Mansikka-ahon koulun tilalle.

Koulussa opiskelee noin 520 oppilasta luokilla 1–6, kaupungin autismikirjojen luokilla, sekä suomen kieltä osaamattomille maahanmuuttajille tarkoitetussa valmistavassa luokassa. Henkilökuntaa koulussa on yhteensä 80. Koulun rehtorina toimii Pekka Lipiäinen ja apulaisrehtorina Annamari Pakarinen. Vuonna 2016 koulussa oli 533 oppilasta.

Mansikkamäen koulu on Suomen suurin puurakenteinen koulu. Investoinnin suuruus oli 10,9 miljoonaa euroa. Koulun pääsuunnittelijana on arkkitehti Timo Koljonen. Koulun arkkitehtuuria on kuvailtu vaativaksi muun muassa kattorakennelman yli 600 erilaisen ristikkotyypin takia. Koulun välipohjissa on käytetty kipsiä sekä osin betonia tärinän poistamiseksi. Myös väestönsuojat, hissikuilut sekä poistumisteiden kuilut ovat betonia. Rakennuksen ulkokuori sekä räystäslinjat ovat pidettynä yksinkertaisena kaupunkikuvallisista syistä. Koulun sisäpihan seinät ovat maalattu värikkäästi. Sisätiloissa puuta näkyy tammiviiluisissa väliovissa ja käytävien lautapaneeleissa. Luokkatilat ovat toteutettu yhdistettävinä. Koulussa ei ole lainkaan ruokalaa, vaan ruokala sijaitsee viereisessä Mansikka-ahon keskuskeittiössä. Keskuskeittiö on kuitenkin määrä purkaa lähivuosina ja sen tilalle rakennetaan koulun laajennusosa, jossa ruokala sijaitsee. Koulussa ei myöskään ole liikuntasalia, vaan oppilaat käyttävät viereisen Mansikka-ahon urheiluhallin tiloja.

## Lähteet

## Aiheesta muualla
* Mansikkamäen koulu
Pohjois-Lontoon derby

**Pohjois-Lontoon derby** on jalkapallon derby-ottelu, jossa kohtaavat englantilaiset seurat Arsenal FC ja Tottenham Hotspur FC. Molemmat seurat ovat kotoisin maan pääkaupungista Lontoosta, ja kuuluvat Englannin menestyneimpiin seuroihin.

Arsenal ja Tottenham ovat toisiensa pahimpia vihollisia, ja joukkueiden väliset ottelut tunnetaan yhtenä Englannin kovimmista derby-otteluista.

## Tilastot
Arsenal ja Tottenham ovat kohdanneet vuoden 1909 jälkeen virallisissa otteluissa 183 kertaa:

*Päivitetty [[Englannin Valioliigan kausi 2024–2025|kauden 2024-2025]] ollessa vielä kesken.*
Pekka Jänhiä

**Pekka Jänhiä** (aiemmat sukunimet **Travnikoff** ja **Bogdanoff**, 10. joulukuuta 1895 – 19. toukokuuta 1959) oli Suomen puolustusvoimia 1920-luvulta lähtien palvellut tiedustelu-upseeri.

Jänhiän vanhemmat olivat kuvanveistäjä Aleksanteri Travnikoff ja kotirouva Maria Travnikoff o.s. Kotoluoma. Jänhiä suoritti asevelvollisuuttaan Travnikoff-nimisenä Venäjän armeijassa vuodesta 1916 lähtien ja taisteli Itävallan ja Romanian rintamilla ensimmäisessä maailmansodassa.

Lokakuun vallankumouksen aikaisissa oloissa Travnikoff jätti palaamatta lomalta yksikköönsä ja jäi itsenäistyvään Suomeen.

Travnikoffin salaisen toiminnan alkuna voidaan pitää osallistumista aseiden salakuljetukseen Pietarista Viipurin suojeluskunnalle.

Hän osallistui Suomen sisällissotaan valkoisten puolella ja oli mukana taisteluissa Vuoksen rintamalla Ravanttilassa, Korvenkylässä ja Antrean rintaman selustassa Jänhiälässä. Jänhiälässä hän haavoittui vaikeasti. 

Pekka Jänhiä toimi yleisesikunnan tiedustelussa ja johti tiedusteluorganisaation Toimisto V:n eli *Tilastotoimiston* Sortavalan alatoimistoa vuorotellen Jonne Aikomuksen kanssa. Jänhiä oli toimiston johdossa ainakin vuonna 1924 ja uudelleen vuodesta 1936 lähtien, jolloin Aikomus toimi hänen apulaisenaan. Jänhiän palvelus *Yleisesikunnan Tilastotoimistossa ja Puolustusvoimain Pääesikunnan Ulkomaaosastossa* on merkitty alkaneeksi 17. syyskuuta 1930.

Jänhiällä oli alatoimistossa vastuullaan asiamiehiä (vakoilijoita), jotka hän apulaisineen oli valinnut ja jotka raportoivat hänelle henkilökohtaisesti. Epäilyttävissä tapauksissa asiamiehen lähetti ja raportit otti turvallisuussyistä vastaan välikäsi. 

Vuonna 1937 Jänhiän asema tilastotoimiston virkahierarkiassa oli toinen vanhempi toimistoupseeri. Kesällä 1939 Jänhiä sai apulaisekseen Sortavalan alatoimistoon luutnantti Into Kuismasen. Alatoimistosta muodostettiin vahvuutta lisäten Kollaan rintamalla toimiva Osasto Kuisma, jonka keskeinen toimintamuoto olivat rintaman eteläsivustaa varmistavat hiihtopartiot. 

Jatkosodan aikana Jänhiä hallinnoi huoltopäällikkönä tiedustelujaoksen, muun muassa kaukopartio-osasto Erillinen pataljoona 4:n, huoltoa hoitavaa talousjaosta. Hänet tunnettiin raha-asioissa tunnollisena ja pikkutarkkana upseerina. Talousjaoksesta muodostettiin 1944 itsenäinen toimisto. Jänhiä palveli puolustusvoimia vuoteen 1950 asti, jolloin virkaiän tultua täyteen siirtyi eläkkeelle majurin arvoisena. 

## Katso myös
* Jonne Aikomus
* Toivo Salokorpi

## Lähteet
*
*
* 
* 
* 
* 

### Viitteet
Falcon 9 laukaisu 26

**Falcon 9 laukaisu 26** oli SpaceX:n Falcon 9 Full Thrust -kantoraketin laukaisu, joka vei ABS 2A ja Eutelsat 117 West B -tietoliikennesatelliitit supersynkroniselle geostationaariselle siirtoradalle. Falcon 9 -raketti laukaistiin onnistuneesti Cape Canaveral Air Force Stationin laukaisukompleksi 40:ltä 15. kesäkuuta 2016 kello 14.29 UTC-aikaa.

## Laukaisu

Falcon 9 -raketin ensimmäinen vaihe saapui laukaisupaikalle muutamia tunteja edellisen Thaicom 8 -satelliitin laukaisun jälkeen 27. toukokuuta 2016. Rakettivaiheen maakoekäyttö SpaceX:n Texasin McGregorissa oli suoritettu laukaisupaikalle saapumista edeltävällä viikolla.

Laukaisua edeltävä ensimmäisen vaiheen moottorien muutamien sekunnin maakoekäyttö suoritettiin onnistuneesti 13. kesäkuuta. Raketin ensimmäinen laukaisuyritys tarkentui 15. kesäkuuta kello 14.29 UTC-aikaa auenneeseen 44-minuuttiseen aikaikkunaan. Raketin polttoainesäiliöiden täyttö käynnistyi suunnitellusti noin 35 minuuttia ennen laukaisua. Falcon 9 Full Thrust -raketin moottorit käynnistettiin kolme sekuntia ennen laukaisua. Raketti nousi Cape Canaveral Air Force Stationin laukaisukompleksi 40:ltä kello 14.29 UTC-aikaa, yhdeksän Merlin 1D -moottorin saavutettua halutun tehon. Ensimmäinen vaihe sammutettiin kaksi minuuttia ja 36 sekuntia lennon alun jälkeen. Toinen rakettivaihe irtautui ensimmäisestä kolme sekuntia myöhemmin, ja sen Merlin 1D Vacuum -moottori käynnistyi kahdeksan sekuntia irtautumisen jälkeen. Satelliittia nousun aikana suojannut nokkakartio irtautui 47 sekuntia toisen vaiheen käynnistämisen jälkeen.

Ensimmäinen rakettivaihe kääntyi ympäri paineistettua typpeä käyttävien pienten ohjausmoottorien avulla ja jatkoi ballistisella radalla kohti noin 680 kilometriä Floridan rannikolta sijaitsevaa ASDS-lauttaa *Of Course I Still Love You*. Rakettivaihe jätti ensimmäisen jarrutuspolton () tekemättä vähäisempien polttoainevarantojensa takia ja jatkoi ballistisella radalla kohti Atlantilla odottavaa laskeutumisalustaa. Ensimmäinen vaihe teki myöhemmin ensimmäisen, kolmea moottoria käyttävän 20-sekuntisen paluupolttonsa (engl. *re-entry burn*). Tätä seurasi varsinainen laskeutumispoltto, joka tehtiin alkuun kolmella moottorilla, joista kaksi sammutettiin hieman ennen laskeutumista. Laskeutumispolton kolmimoottorisen osan aikana yksi moottoreista oli toiminut vajaateholla, minkä seurauksena rakettivaihe teki kovan laskeutumisen lautalle ja tuhoutui.

Toinen vaihe saavutti pysäköintiradan kuuden minuutin ja 35 sekunnin polton jälkeen. Satelliitit ja rakettivaiheen pysäköintiradalta siirtoradalle vienyt 64 sekunnin poltto tapahtui 16 minuuttia ja 32 sekuntia myöhemmin. ABS 2A -satelliitin päälle asennettu Eutelsat 117 West B -satelliitti irtautui ensimmäisenä rakettivaiheesta noin kolme ja puoli minuuttia moottorin sammuttamisen jälkeen. ABS 2A irtautui viittä minuuttia minuuttia myöhemmin. Falcon 9 -raketin toinen vaihe jäi satelliittien irtautumisen jälkeen hyvin elliptiselle kiertoradalle.

## Katso myös
*Luettelo Falcon-rakettiperheen laukaisuista

## Lähteet

## Aiheesta muualla
Pohjoispuiston koulu

**Pohjoispuiston koulu** on Hyvinkään Parantolan kaupunginosassa toimiva noin 550 oppilaan suomenkielinen yläkoulu (luokka-asteet 7–9).

## Lähteet
Puolimatkan koulu

**Puolimatkan koulu** on Hyvinkään Kirjavatolpan kaupunginosassa toimiva noin 600 oppilaan suomenkielinen yhtenäiskoulu (luokka-asteet 1–9). Koulussa on toiminut vuoden 2018 syksystä alkaen kielipainoitteinen luokka.

Koulun pohjoispuolella sijaitsee Puolimatkan hautausmaa siunauskappeleineen.

## Lähteet
Uudenkylän koulu (Hyvinkää)

**Uudenkylän koulu** on Hyvinkään kaakkoisosan Uudessakylässä toimiva runsaan 40 oppilaan suomenkielinen alakoulu (luokka-asteet 1–6). Kyläkoululta on maanteitse noin kolme kilometriä lounaassa sijaitsevaan Tuusulan Jokelan taajamaan ja noin 13 kilometriä luoteessa olevaan Hyvinkään keskustaan.

## Lähteet
Svenska skolan i Hyvinge

**Svenska skolan i Hyvinge** on Hyvinkään Viertolan kaupunginosassa  toimiva noin 50 oppilaan ruotsinkielinen alakoulu (luokka-asteet 1–6).

## Lähteet
Mikko Altonen

**Mikko Antero Altonen** (21. helmikuuta 1929 Perho – 22. helmikuuta 2020 Espoo) oli suomalainen hammaslääkäri ja professori. Hän toimi Oulun yliopiston hammas- ja suukirurgian professorina vuodesta 1980, kunnes jäi eläkkeelle vuonna 1994. Hänen tutkimuskohteenaan oli kasvoluuston murtumien röntgendiagnostiikka pantomografisin menetelmin.

## Lähteet

## Aiheesta muualla

*Mikko Altosen muistokirjoitus Helsingin Sanomissa
Naturen

**Naturen** oli Helsingissä vuosina 1892–1894 ilmestynyt ruotsinkielinen tiedelehti.

August af Schulténin julkaisema ja toimittama *Naturen*, alaotsikoltaan *Populär tidskrift för naturvetenskap och dess tillämpningar* oli laajalle yleisölle tarkoitettu luonnontieteen saavutuksia ja sovelluksia esitellyt aikakauslehti. Kahdesti kuukaudessa ilmestyneellä hienosti painetulla lehdellä oli arvovaltainen tieteellinen avustajakunta. *Naturen* tavoitteli myös pohjoismaista yleisöä, mutta ei onnistunut saamaan riittävästi tilaajia.

## Lähteet

## Aiheesta muualla
* ''Naturen'' digitoituna kansalliskirjastossa
Pantomografia

**Pantomografia** on röntgendiagnostiikan menetelmä, jolla kuvauksen kohteena olevista elimistön käyristä kohdista saadaan suoristettu tasoröntgenkuva. Aihetta on Suomessa tutkinut muun muassa Oulun yliopiston hammas- ja suukirurgian professori Mikko Altonen.

## Lähteet
Lassi Alvesalo

**Lassi Juhani Alvesalo** (s. 1939) on suomalainen hammaslääkäri. Hän oli Oulun yliopiston hammaslääketieteen professori vuodesta 1987. Hän on Sheffieldin yliopiston kunniatohtori (2006). Perusteena arvonimen myöntämiselle oli, että hän on hampaiden oraali-fakiaalisen kasvun ja kehityksen kansainvälinen auktoriteetti.

## Lähteet
Lukemisia Kansalle

**Lukemisia Kansalle** oli Porvoossa vuosina 1855–1856 ilmestynyt aikakauslehti.

Kirjanpainaja Petter Widerholmin kustantama ja Eero Salmelaisen toimittama *Lukemisia Kansalle* oli ruotsalaisten ja saksalaisten esikuvien mukainen kansanlehti, joka pyrki tarjoamaan rahvaalle hyödyllistä ja huvittavaa luettavaa. Lukuhalua lisäämällä se halusi estää ”joutilaisuutta ja juopumusta ja muuta näitä seuraavaa kurjuutta ja onnettomuutta”. Vaatimaton lehti ilmestyi kerran kuussa kahden vuoden ajan.

## Lähteet

## Aiheesta muualla
* ''Lukemisia Kansalle'' digitoituna kansalliskirjastossa
Anckar

**Anckar** on muun muassa seuraavien suomalaisten sukunimi:

* Carsten Anckar (s. 1969), politiikantutkija
* Dag Anckar (s. 1940), valtiotieteilijä
* Olle Anckar (s. 1941), taloustieteilijä
Kupari(I)syanidi

**Kupari(I)syanidi** (CuCN) on kupari- ja syanidi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä ja päällystettäessä metalleja elektrolyyttisesti kuparilla.

## Ominaisuudet
Huoneenlämpötilassa kupari(I)syanidi on valkoista, kellertävää tai harmahtavaa kiteistä ainetta. Yhdisteen rakenne koostuu lineaarisesti toisiinsa koordinoituneista kupari- ja syanidi-ioneista, jotka muodostavat koordinaatiopolymeerin. Kupari(I)syanidi on veteen liukenematonta, eikä liukene orgaanisiinkaan liuottimiin. Sen sijaan se muodostaa kompleksi-ioneja ammoniakkiliuosten kanssa ja syanidiliuoksissa muodostuu kompleksisia syanokupraatti-ioneja, kuten [Cu(CN)2]-, [Cu(CN)3]2- ja [Cu(CN)4]3-. Muiden syanidien tavoin kupari(I)syanidi on erittäin myrkyllistä.

## Valmistus
Kupari(I)syanidia voidaan valmistaa saostamalla kupari(II)suolan, esimerkiksi kuparisulfaatin, vesiliuoksesta happamissa olosuhteissa vetysyanidin tai muiden syanidien avulla. Reaktiossa syntyy ensin epästabiilia keltaista kupari(II)syanidia, joka hajoaa kupari(I)syanidiksi ja disyaaniksi. Disyaanin muodostuminen voidaan estää lisäämällä reaktioseokseen pelkistimeksi natriumvetysulfiittia.
:CuSO4 + 2 NaCN → Cu(CN)2 + Na2SO4
:2 Cu(CN)2 + 2 CuCN + C2N2
:2 CuSO4 + 2 NaCN + NaHSO3 + H2O → 2 Cu(CN)2 + 3 Na2HSO4

## Käyttö
Kupari(I)syanidia käytetään päällystettäessä muita metalleja elektrolyyttisesti kuparilla. Yhdistettä käytetään myös niin kutsuttujen antifoulingmaalien valmistukseen, katalyyttinä polymeerien valmistuksessa sekä lääkkeiden ja maatalouskemikaalien valmistukseen. Se toimii reagenssina muun muassa Sandmeyer-reaktioissa ja siitä valmistetaan kuparin organometalliyhdisteitä.

## Lähteet
Kinnarin pesäpallokenttä

**Kinnarin pesäpallokenttä** on Kinnarin kaupunginosassa Järvenpäässä sijaitseva pesäpallostadion. Kenttä toimii Kinnarin Pesiksen kotikenttänä, ja seuran miesten edustusjoukkue pelasi sillä Superpesistä vuosina 2002–2004.

Kentän erikoisuutena on kotipesästä katsottuna oikealla puolella sijaitseva Sammakkolampi, johon pallo voi myös mennä kesken ottelun.

## Lähteet
Olle Anckar

**Olle Börjesson Anckar** (s. 19. joulukuuta 1941 Helsinki) on suomalainen taloustieteilijä ja professori. Hän oli Åbo Akademin kauppakorkeakoulun kansantaloustieteen yliassistentti vuosina 1972–1979, joista vuosina 1975–1979 vt. professori. Vuosina 1979–2006 hän oli professori. Hänen tutkimuskohteenaan on ollut muun muassa pääomanmuodostus. Merkittäviä julkaisuja ovat hänen väitöskirjansa *Den sektorala kapitalbildningen och dess finansiering* (1973) sekä *Finansieringen av den högre utbildningen* (1976).

Anckar on ollut Suomen Tiedeseuran jäsen vuodesta 1985.

Anckarin veli on valtiotieteilijä Dag Anckar.

## Lähteet
Werner Orjala

**Werner Orjala**, sukunimi aik. *Gronow* (15. elokuuta 1898 Pälkäne – 13. marraskuuta 1975) oli suomalainen taidemaalari.

Orjala kävi Suomen Taideyhdistyksen piirustuskoulua 1915–1917 ja 1919–1920. Hän osallistui Suomen Taiteilijain näyttelyihin vuosina 1931, 1932 ja 1933. 

## Teoksia
* *Helsinki Esplanaadi*. 1928
* *Maisema Helsingistä* : öljymaalaus. 1932
* *Hämeenlinnasta* : akvarelli. 1933

## Lähteet

## Aiheesta muualla
* Suomalaisen kuvataiteen bibliografia : Werner Orjala
Håkan Andersson

**Lars Paul Håkan Andersson** (s. 14. maaliskuuta 1940 Pietarsaari) on suomalainen kasvatustieteilijä ja professori. Hän oli Åbo Akademin (Vaasa) kasvatustieteen vt. professori 1974–1984 ja professori 1984–2003 ja tutki historianopetusta ja opetustaidon arviointia. Hän on ollut vuodesta 2000 Svenska litteratursällskapet i Finlandin hallituksen puheenjohtaja.

## Lähteet
Jalkapallo kesäolympialaisissa 1956 – karsinnat

**[[Jalkapallo kesäolympialaisissa 1956|Vuoden 1956  jalkapallon olympiaturnaus]]** oli ensimmäinen johon järjestettiin karsinnat. Olympialaisten jalkapalloturnaukseen oli määrä osallistua 16 joukkuetta, mutta viisi kisoihin selviytynyttä maata vetäytyi turnauksesta. Jotkut karsintoihin lähteneet maat vetäytyivät jo karsinnoista. Isäntämaa Australia selviytyi turnaukseen automaattisesti.

## Karsinnat
### Eurooppa

Bulgaria selviytyi olympiaturnaukseen yhteismaalein 5-3. Puola olisi päässyt olympiaturnaukseen ilman karsintoja, mutta Puolan vetäydyttyä turnauksesta myös Iso-Britannia selviytyi olympiaturnaukseen.
----

´
Neuvostoliitto selviytyi olympiaturnaukseen yhteismaalein 7-1.
----

Romania luopui ja Jugoslavia selviytyi olympiaturnaukseen.
----

Molemmat selviytyivät olympiaturnaukseen ilman ottelua luovutusten perusteella. Itä-Saksa ja Länsi-Saksa osallistuivat Melbournen olympialaisiin yhteissaksalaisena joukkueena.
----

Itä-Saksa luopui ja Unkari selviytyi olympiaturnaukseen. Itä-Saksa ja Länsi-Saksa osallistuivat Melbournen olympialaisiin yhteissaksalaisena joukkueena.

### Afrikka

Egypti selviytyi olympiaturnaukseen yhteismaalein 9-3.

### Aasia

Etelä-Vietnam selviytyi olympiaturnaukseen yhteismaalein 9-5.
----

Kaksoisottelun molemmat ottelut pelattiin Tokiossa. Kahden ottelun yhteistulos oli 2-2 ja Japani selviytyi olympiaturnaukseen arvonnan perusteella.
----

Molemmat joukkueet luopuivat karsinnoista.
----

Molemmat selviytyivät olympiaturnaukseen ilman ottelua luovutusten perusteella.
----

Filippiinit luopui ja Kiina selviytyi olympiaturnaukseen.
----

Kiinan tasavalta luopui ja Indonesia selviytyi olympiaturnaukseen.
### Amerikka

Meksiko luopui ja Yhdysvallat selviytyi olympiaturnaukseen.

## Turnaukseen selviytyneet maat
Turnaukseen selviytyi 16 maata, mutta kuitenkin vain 11 maata osallistui turnaukseen, sillä Unkari, Turkki, Kiina, Egypti ja Etelä-Vietnam vetäytyivät turnauksesta.

* 
*
* 
*         
*         
*       
*      
* 

*
*
*
*
*
*
*
*

## Lähteet
The Big Come Up

__NOTOC__
**The Big Come Up** on The Black Keysin esikoisalbumi, joka julkaistiin 14. toukokuuta 2002. 

## Kappaleet
Kaikki kappaleet kirjoittanut Dan Auerbach ja Patrick Carney, ellei toisin mainita.

### CD-versio
# 
# 
# 
# 
# 
# 
# 
# 
# 
# 
# 
# 
# 

### LP versio
#### A-puoli
# 
# 
# 
# 
# 
# 
# 

#### B-puoli
# 
# 
# 
# 
# 
# 
# 

## Kokoonpano
### Yhtye
* Dan Auerbach – sähkökitara, laulu, basso, 12-kielinen kitara, slide-kitara
* Patrick Carney – rummut, tamburiini, marakassit, sampleri, tuottaja
* Gabe Fulvimar – moog-basso (kappaleet ”She Said, She Said”, ”Heavy Soul”, ”The Breaks” ja ”Countdown”)

### Tuotanto
* Patrick Boissel – kannen suunnittelu
* Michael Carney – kannen suunnittelu, valokuva 
* Dave Schultz – masteroija

## Arvostelut
* AllMusic: 

## Lähteet

## Aiheesta muualla
* ''The Big Come Up'' discogs.com -sivustolla
Asko Anttila

**Asko Jussi Anttila** (s. 1936) on suomalainen fyysikko. Hän oli Helsingin yliopiston fysiikan henkilökohtainen ylimääräinen professori 1990–2001

## Lähteet
Bruno Pakarinen

**Bruno August Pakarinen** (1. tammikuuta 1880 Sortavala – 28. tammikuuta 1955) oli suomalainen piirustuksenopettaja ja taidemaalari.

Pakarinen kävi Taideteollista keskuskoulua 1897–1899 ja Suomen Taideyhdistyksen piirustuskoulua 1899–1903. Piirustuksen opettajatutkinnon hän suoritti 1904 ja käsityöopettajatutkinnon 1907. Pakarinen toimi 1908–1909 Raahen alkeiskoulun piirustuksen opettajana. Hän siirtyi sitten piirustuksen opettajaksi Heinolan alkeiskouluun, jossa hän oli 1909–1919. Sortavalan lyseon piirustuksen ja kaunokirjoituksen opettajana hän oli vuodesta 1920 alkaen. Hän osallistui Suomen Taiteilijain näyttelyihin vuosina 1901, 1902 ja 1911. 

## Teoksia
* *Sortavala* : öljymaalaus. 1943
* *Aihe Sulkavasta* : vesivärityö. 1948

## Lähteet

## Aiheesta muualla
* Suomalaisen kuvataiteen bibliografia : Bruno Pakarinen
Aarne Ulappa

**Aarne Martti Ulappa** (11. marraskuuta 1896 Turku – 18. elokuuta 1934) oli suomalainen taidemaalari.

Ulappa kävi Turun Taideyhdistyksen piirustuskoulua 1914–1917. Hän teki Turun Taideyhdistyksen stipendiaattina opintomatkan Ranskaan ja Italiaan vuonna 1924 sekä vieraili näissä maissa uudelleen 1926. Aarne Ulapan taiteellista kehitystä ehkäisi pidempiaikainen sairaus ja hän eli useamman vuoden syrjään vetäytyneenä ennen kuolemaansa elokuussa 1934. Hän osallistui Suomen Taiteilijain näyttelyihin vuonna 1930. 

## Teoksia
* *Maisema Firenzestä* : akvarelli. 1925
* *Näkymiä etelästä* : vesivärityö. 1927

## Lähteet

## Aiheesta muualla
* Suomalaisen kuvataiteen bibliografia : Aarne Ulappa
Eelis Ismari

**Eelis Johannes Ismari** sukunimi aik. *Isaksson* (5. elokuuta 1898 Rauma – 13. marraskuuta 1958) oli suomalainen taidemaalari.

Ismari kävi Suomen Taideyhdistyksen piirustuskoulua 1922–1923. Hän osallistui Suomen Taiteilijain näyttelyihin vuosina 1942 ja 1949.

## Teoksia
* *Kansalaisopisto* : öljymaalaus. 1943

## Lähteet

## Aiheesta muualla
* Suomalaisen kuvataiteen bibliografia : Eelis Ismari
HRD

**HRD** voi tarkoittaa seuraavia:

* HRD, Helsinki Roller Derby, helsinkiläinen roller derby-seura
* HRD, henkilöstön kehittäminen
* HRD, Harling Roadin rautatieasema Norfolkissa, Englannissa
* HRD, Human Rights Defenders -ihmisoikeusjärjestö
Gloria – gangsteriheila

**Gloria – gangsteriheila** (*Gloria*) on John Cassavetesin käsikirjoittama ja ohjaama yhdysvaltalainen jännityselokuva vuodelta 1980. Se kertoo itsellisestä, lapsia inhoavasta newyorkilaissgangsterin ex-naisystävästä Gloriasta, joka piilottelee ja suojelee mafian operaation orvoksi jättämää pikkupoikaa, koska tämä voisi toimia tapauksen todistajana. Nimiroolia näyttelee Cassavetesin puoliso Gena Rowlands, joka sai suorituksestaan sekä Oscar- että Golden Globe -ehdokkuuden.

## Näyttelijät

## Vastaanotto
*Gloria* oli independent-ohjaajana tunnetun Cassavetesin ainoita suuren tuotantoyhtiön tuottamia elokuvia, ja on siksi noussut monessa maassa hänen tunnetuimmaksi elokuvakseen. 
*Gloria* sai myös monia palkintoja. Gena Rowlands oli roolistaan sekä Oscar- että Golden Globe -ehdokkaana, ja elokuva jakoi Venetsian elokuvajuhlilla kultaisen leijonan yhdessä Louis Mallen elokuvan *[[Atlantic City (vuoden 1980 elokuva)|Atlantic City]]* kanssa. Pojan roolia esittävä John Adames puolestaan jakoi Razzie-palkinnon vuoden huonoimmasta miessivuosasta itsensä Laurence Olivierin kanssa.

Suomen johtavien kriitikoiden vuosittaisessa äänestyksessä *Gloria – gangsteriheila* nousi vuoden 1980 viidenneksi parhaaksi ensi-iltaelokuvaksi. Vuonna 1994 julkaistussa *[[Video-opas|Video-oppaassa]]* Kati Sinisalo piti *Gloriaa* ”täydellisenä elokuvana”, sekä hyvin jännittävänä rikoselokuvana että yhtenä kaikkien aikojen kauneimmista rakkaustarinoista.

## Uusintaversio 1999
Sidney Lumet ohjasi tarinasta uuden version *[[Gloria (vuoden 1999 elokuva)|Gloria]]*. Sen pääosaa esittää Sharon Stone, joka oli roolistaan ehdolla vuoden huonoimman naisroolin Razzie-palkinnon saajaksi.

## Lähteet

## Kirjallisuutta
*Kangasjärvi, Jukka: ”Totaalinen muusa – Gloria – gangsteriheila”, *Filmihullu* 1/2008.
Antti Wanninen

**Antti Wanninen** (10. marraskuuta 1890 Impilahti – 15. elokuuta 1985 Espoo) oli suomalainen Marraskuun ryhmään kuulunut taidemaalari.

Wanninen kävi Suomen Taideyhdistyksen piirustuskoulua 1908–1913. Hän osallistui Suomen Taiteilijain näyttelyihin vuosina 1915, 1916, 1917 ja 1918. Hänen töitään oli näytteillä myös Pietarissa 1917 ja Kööpenhaminassa 1919. 

## Teoksia
* *Kukkia ikkunalla* : öljymaalaus. 1923

## Lähteet

## Aiheesta muualla
*
*Suomalaisen kuvataiteen bibliografia : Antti Wanninen
Yunnanin kolmen rinnakkaisen joen suojelualueet

**Yunnanin kolmen rinnakkaisen joen suojelualueet** (, pinyin: Yúnnán Sānjiāng Bìngliú Bǎohùqū) on Unescon maailmanperintöluetteloon kuuluva kohde Yunnanin maakunnan luoteisosassa Kiinassa. Kohde koostuu kahdeksasta suojelualueesta, joissa Jangtsen, Mekongin ja Salweenin yläjuoksut virtaavat pohjoisesta etelään rinnakkain, Jangtse (*Jinshajoki*) ja Mekong (*Lancangjoki*) 66 kilometrin päässä toisistaan, Mekong ja Salween (*Nujoki*) vain 19 kilometrin päässä.

Kolmen joen suojelualueella joet virtaavat jopa 3&nbsp;000 metriä syvissä rotkoissa, joita reunustavat yli 6&nbsp;000 metrin korkeuteen kohoavat jäätiköityneet vuoret. Alue on poikkeuksellisen arvokas luonnon monimuotoisuuden kannalta ja kuuluu maailman rikkaimpiin lauhkean vyöhykkeen ekosysteemeihin. Lisäksi sen ainutlaatuiset geologiset muodostumat ovat olleet keskeinen tutkimuskohde erityisesti suojelun ja kestävän matkailun kehittämisen näkökulmasta.



## Lähteet

## Aiheesta muualla

* World Heritage Site: Three parallel rivers of Yunnan
Krabi

**Krabi** on kaupunki Etelä-Thaimaassa, Malakan niemimaalla Andamaanienmeren rannalla. Se on Krabin provinssin pääkaupunki.

Krabi on suosittu matkailukohde, ja turismi on tärkeä tulonlähde kaupungille.

## Katso myös
*Ao Nang

## Lähteet

## Aiheesta muualla

*Rantapallo: Krabi
Jussi Jylänki

**Johannes (Jussi) Aleksanteri Jylänki** (11. marraskuuta 1893 Oulu – 20. toukokuuta 1958 Helsinki) oli suomalainen Marraskuun ryhmään kuulunut taidemaalari.

Jylänki kävi Taideteollista keskuskoulua 1911–1912 ja Suomen Taideyhdistyksen piirustuskoulua 1912–1914. Hän osallistui Suomen Taiteilijain näyttelyihin vuosina 1914–1918, 1920, 1925, 1931, 1933, 1935, 1938, 1942, 1943, 1945 ja 1952. Jylänki osallistui myös Suomen Taideakatemian 3-vuotisnäyttelyyn 1950. Hänen töitään oli näytteillä ulkomailla Amsterdamissa ja Antwerpenissä 1931, Moskovassa 1934, Riiassa 1935 ja Roomassa 1955. 

## Teoksia
* *Laituri*, vesivärityö 1916
* *Maisema*, akvarelli 1916
* *Nainen peilin ääressä*, öljymaalaus 1916
* *Näkymä Eteläsatamasta*, öljymaalaus 1947

## Lähteet

## Aiheesta muualla
* Suomalaisen kuvataiteen bibliografia : Jussi Jylänki
Arvo Makkonen

**Arvo Johannes Makkonen** (15. lokakuuta 1894 Helsinki – 26. heinäkuuta 1956 Helsinki) oli suomalainen Marraskuun ryhmään kuulunut taidemaalari.

Makkonen kävi Taideteollisen keskuskoulun iltakursseja 1910–1911 ja Suomen Taideyhdistyksen piirustuskoulua 1911–1913. Hän osallistui Suomen Taiteilijain näyttelyihin useaan otteeseen vuosien 1912 ja 1943 välillä. Hänen töitään oli näytteillä ulkomailla Kööpenhaminassa 1919, Tukholmassa ja Oslossa 1929, Tallinnassa 1930, Tartossa 1931, Amsterdamissa ja Antwerpenissä 1931, Saksassa 1935, Oslossa 1936, Milanossa ja Roomassa 1937 sekä Oslossa, Göteborgissa ja Tukholmassa 1940. 

## Teoksia
* *Omakuva* : öljymaalaus. 1917
* *Maisema Askolasta* : öljymaalaus. 1924
* *Ranta, maisema Suursaarelta* : öljymaalaus. 1935
* *Eukon tupa* : öljymaalaus.

## Lähteet

## Aiheesta muualla
*
*Suomalaisen kuvataiteen bibliografia : Arvo Makkonen
Tunteiden virrat

**Tunteiden virrat** (*Love Streams*) on John Cassavetesin ohjaama yhdysvaltalainen draamaelokuva vuodelta 1984. Se kertoo keski-ikäisistä sisaruksista, jotka pitävät toisistaan huolta kummankin rakkaussuhteiden päätyttyä tahoillaan. Elokuva perustuu Ted Allanin samannimiseen näytelmään, jonka miespääosaa kantaesityksessä näytteli Jon Voight. Elokuvassa Cassavetes päätyi ratkaisuun näytellä rooli itse, ja toisessa pääosassa on hänen vaimonsa Gena Rowlands.

## Näyttelijät

## Tuotanto

*Tunteiden virrat* kuvattiin paljolti Cassavetesin ja Rowlandsin yhteisessä kodissa, ja Cassavetesin muista elokuvista poiketen siinä ei käytetä lainkaan käsivarakuvausta. Elokuva jäi Cassavetesin toiseksi viimeiseksi ohjaustyöksi ennen vuoden 1986 elokuvaa *[[Big Trouble (vuoden 1986 elokuva)|Big Trouble]]*.

## Vastaanotto
*Tunteiden virrat* voitti Kultaisen karhun Berliinin elokuvajuhlilla.

Vuonna 1994 julkaistussa Video-oppaassa Kati Sinisalo piti *Tunteiden virtoja* Rowlandsin ja Cassavetesin yhteistyönä parhaimmillaan: ”Riipaisevaa näyttelemistä, absurdia huumoria eikä yhtään falskia elettä.”

## Lähteet
Hirvihaaran koulu

**Hirvihaaran koulu** on Mäntsälän kunnan Hirvihaarassa, noin kuusi kilometriä Mäntsälän keskustasta lounaaseen  sijaitseva suomenkielinen alakoulu (luokka-asteet 1–6).

## Lähteet
Arolan koulu

**Arolan koulu** on Mäntsälän kunnan eteläosassa, runsaan kilometrin päässä Tuusulan ja Järvenpään kunnanrajasta, 200 metriä valtatie 4:stä itään  toimiva noin 70 oppilaan suomenkielinen alakoulu (luokka-asteet 1–6).

## Lähteet
Kirkonkylän koulu (Mäntsälä)

**Kirkonkylän koulu** on Mäntsälän kunnan kirkonkylän keskustassa  toimiva noin 200 oppilaan suomenkielinen alakoulu (luokka-asteet 1–6). Nelikerroksinen koulurakennus on rakennettu 1940–1950-lukujen taitteessa ja sen lisäksi kouluun kuluu viipalekouluna tunnettu puukoulurakennus 1970-luvulta. Molemmat rakennukset ja koulun piharakenteet on sittemmin uudistettu.
## Lähteet
Hyria ammattiopisto

**Hyria ammattiopisto** on osakeyhtiömuotoiseen Hyria koulutukseen kuuluva ammatillinen oppilaitos, jonka päätoimipiste sijaitsee Hyvinkäällä Sahanmäen kaupunginosassa. Oppilaitoksessa opiskeli vuonna 2015 runsas yhteensä 2&nbsp;400 nuoriso-opiskelijaa.

Hyria koulutuksella on toimintaa kuudella paikkakunnalla, joista ammattiopiston toimitoja on seuraavilla viidellä paikkakunnalla: Hyvinkää, Hämeenlinna, Järvenpää, Lahti ja Riihimäki. 

Hyria ammattiopiston osuus oli vuonna 60,3 prosenttia ja ammatillisen peruskoulutuksen 72,4 prosenttia koko Hyria koulutus Oy:n 41,2 miljoonan euron liikevaihdosta. Vuonna 2015 nuorten koulutus tuotti 775 tutkintoa. Opiskelijamäärällä mitattuna ammattiopiston suurin nuorisokoulutuksen osasto oli Liiketalous ja tietotekniikka, jota opiskeli 600 henkeä. Muita suuria osastoja olivat Sosiaali ja terveys (302 opiskelijaa), Rakennus- ja talotekniikka (252 opiskelijaa) ja Sähkö (229 opiskelijaa). Aikuiskoulutuksen (Hyria aikuisopisto) puolelta tutkintoja tehtiin vuonna 2015 yhteensä 581 kappaletta, joista perustutkintoja oli 328 kappaletta, erikoisammattitutkintoja 51 ja ammattitutkintoja 202 kappaletta.

Hyrian ammattiopiston opiskelijat valmistuivat ammattiin valtakunnallista ja maakunnallista keskiarvoa paremmin. Opetushallitus palkitsikin yhteistyössä Opetus- ja kulttuuriministeriön kanssa palkitsi oppilaitoksen vuonna 2014 kunniamaininnalla arvioidessaan Suomen ammatillisia oppilaitoksia koulutuksen läpäisyn edistämisestä.  Tätä saavutusta Hyria koulutus kuitenkin yleistää kertomalla olevansa "Suomen 3. paras ammatillinen oppilaitos." Vastaväitteenä myyntihenkiselle viestinnälle voidaan todeta, ettei Hyria kuitenkaan ole voittanut kertaakaan Opetushallituksen ammatillisen koulutuksen laatupalkintoa vuosien 2000–2014 kilpailuissa. Muista ammattioppilaitoksista kolme on voittanut vuosittain teemaltaan vaihtuvan laatupalkinnon jopa kolmesti ja kolme oppilaitosta kahdesti tänä 15 vuoden ajanjaksona.

## Lähteet
Two Swords

**Two Swords** voi viitata seuraaviin asioihin: 

* *[[Kaksi miekkaa (Game of Thrones)|Kaksi miekkaa]]* (), jakso *Game of Thrones* -televisiosarjassa
* *[[Metsästäjän miekat|Kaksi miekkaa]]* (), fantasiaromaani *Metsästäjän miekat* -kirjasarjassa.
Justin Holiday

**Justin Alaric Holiday** (s. 5. huhtikuuta 1989 Mission Hills, Kalifornia) on yhdysvaltalainen koripalloilija, joka on pelannut urallaan NBA:ssa, D-liigassa ja Belgian sekä Unkarin pääsarjoissa. Vuonna 2015 hän voitti NBA:n mestaruuden.

## Pelaajaura

Heittävänä takamiehenä pelaavaa Holidayta ei varattu NBA:han , mitä ennen hän pelasi neljä kautta Washingtonin yliopiston joukkueessa. Holiday pelasi ensimmäisen ammattilaiskautensa Belgian pääsarjassa ja nousi seuraavalla kaudella D-liigan kautta NBA:han, Philadelphia 76ersin kokoonpanoon. Seuraavan kauden Holiday pelasi kuitenkin jälleen Euroopassa, tällä kertaa Unkarin pääsarjassa. Kauden 2014–2015 Holiday pelasi taas NBA:ssa, tällä kertaa Golden State Warriorsissa, joka voitti kauden päätteeksi sarjan mestaruuden. Seuraavan kauden Holiday aloitti Atlanta Hawksissa mutta siirtyi helmikuussa pelaajakaupan myötä Chicago Bullsiin.

Kesäkuussa 2016 Holiday siirtyi New York Knicksiin. Heinäkuussa 2017 hän palasi Bullsiin.

Tammikuun 2019 alussa Bulls suoritti pelaajakaupan, jossa Holiday siirtyi Memphis Grizzliesiin. Kesällä 2019 hän siirtyi Indiana Pacersiin.

Holiday pitää hallussaan Bullsin seuraennätystä peräkkäisistä otteluista (43 ottelua), joissa pelaaja on tehnyt vähintään yhden kolmen pisteen korin.

## Muuta

Holidayn sisaruksista myös pikkuveljet Jrue Holiday ja Aaron Holiday ovat pelanneet NBA:ssa, ja sisko on pelannut koripalloa yliopistossa. Kaudella 2019–2020 sekä Justin että Aaron pelaavat Indiana Pacersissa.

## Lähteet
* Justin Holiday NBA Stats Basketball-Reference.com 
* Justin Holiday Stats College Basketball at Sports-Reference.com 
* Profiili NBA 

### Viitteet

## Aiheesta muualla
Kootut teokset (Rimbaud)

**Kootut teokset** on vuonna 2012 ilmestynyt Einari Aaltosen suomentama ja toimittama kokoelma Arthur Rimbaud’n runoutta. Teoksen kustansi Sammakko.

## Lähteet

## Aiheesta muualla
* Korhonen, Kuisma: Nenäkäs teini leimahti aistit avaavaksi lyyrikoksi. *Helsingin sanomat* 20.1.2013.
* Laihinen, Miikka: Legenda säädyttömästä lapsinerosta.*Turun sanomat* 29.11.2012.
* Rantama, Vesa: Arhur, vihdoin kokonaisena. *Tuli & savu* 23.1.2014.
* Waarala, Hannu: Arthur Rimbaud: Kootut teokset. *Savon sanomat* 15.12.2012.
Uefa Super Cup 2016

**UEFA Super Cup 2016** oli järjestykseltään 41. Uefa Super Cupin ottelu. Siinä kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 9. elokuuta 2016 Lerkendal Stadionilla, Trondheimissa Norjassa.

Ottelu käytiin kolmannen kerran peräkkäin kahden espanjalaisseuran välillä, Real Madridin ja Sevillan, joista ensimmäiseksi mainittu oli kauden 2015–2016 Mestarien liigan voittaja ja jälkimmäinen kauden 2015–2016 Eurooppa-liigan voittaja.

## Tapahtumapaikka
Lerkendal Stadion valittiin ottelun tapahtumapaikaksi Uefan järjestelykomitean pitämässä kokouksessa 18. syyskuuta 2014. Tämä on ensimmäinen kerta, kun Norja isännöi UEFAn alaista tapahtumaa.

Lerkendal Stadion otettiin ensi kertaa käyttöön 10. elokuuta 1947, pääosin jalkapalloilua ja yleisurheilua varten. Se toimii paikallisen jalkapalloseura Rosenborg Ballklubin kotikenttänä. Stadionin nykyinen yleisökapasiteetti on 21&nbsp;166 ja kooltaan se on maan toiseksi suurin.

## Joukkueet

## Ottelu
### Yhteenveto
Ottelun ensimmäinen maali nähtiin 21. peliminuutin kohdalla, kun Real Madridiin täksi kaudeksi palannut Marco Asensio ohitti upealla kaukolaukauksellaan sevillalaisseuran maalia vartioineen Sergio Ricon. Sevilla onnistui tasoittamaan ottelun hieman ennen ensimmäisen puoliajan loppua, kun 41. peliminuutilla seuran uusi hankinta Franco Vázquez pääsi laukomaan rangaistusalueen sisältä pallon verkkoon.

Ottelun toinen puoliaika ehti vanheta 27 minuuttia, jolloin Sevillalle tuomittiin rangaistuslaukaus, Sergio Ramosin Vitoloon kohdistuneen rikkeen seurauksena. Hieman aikaisemmin kentälle sisäänotettu Jevhen Konopljanka asettui laukomaan rangaistuslaukausta, josta hän vei Sevillan 2–1-johtoasemaan, lähettämällä madridilaisseuran maalivahti Kiko Casillan väärään kulmaukseen. Toiselle puoliajalle annetusta lisäajasta (4 minuuttia) oli ehtinyt käynnistyä jo kolmas minuutti, kun Sergio Ramos paikkasi aikaisemmin aiheuttamansa rangaistuslaukauksen puskemalla madridilaiset tasoihin Lucas Vázquezin oikealta lähettämästä keskityksestä ja siirsi ottelun ratkaisun näin 30 minuutin jatkoajalle.

Lisäaikaa oli ehditty pelata neljä minuuttia, kun Sevillan ranskalaispuolustaja Timothée Kolodziejczak ajettiin ulos toisella keltaisella kortilla. Tämän jälkeen Real Madrid sai ottelusta hallinnan ja Ramos ehti jo puskea pallon verkkoon toistamiseen, mutta se kuitenkin hylättiin maalia edeltäneen rikkeen takia. Lisäajan toinen puoliaika näytti 119. peliminuuttia, kun madridilaisseuran laitapuolustaja Dani Carvajal pitkän kuljetuksensa päätteeksi viimeisteli joukkueensa 3–2-voitto-osuman.

### Tiedot

### Tilastot

## Lähteet

## Aiheesta muualla
* Uefa Super Cupin virallinen sivusto
Barbara Barrie

**Barbara Barrie** (oik. *Barbara Ann Berman*, s. 23. toukokuuta 1931 Chicago, Illinois) on yhdysvaltalainen teatteri-, elokuva- ja televisionäyttelijä sekä kirjailija. Hän oli ehdolla parhaan naissivuosan Oscar-palkintoon vuoden 1979 elokuvasta *[[Fillarijengi]]*.

Barbara Barrie syntyi juutalaisperheeseen Chicagossa, josta perhe muutti Texasin Corpus Christiin kun tyttö oli yhdeksänvuotias. High schoolin jälkeen Barrie opiskeli aluksi journalismia Del Mar Collegessa, mutta vaihtoi sitten Texasin yliopistoon Austiniin, jossa suoritti bachelor-tutkinnon 1952 pääaineenaan draama. Hän muutti New Yorkiin ja otti taiteilijanimekseen Bermanin sijasta Barbara Barrie. Hän teki merkittäviä rooleja Broadwayn ja off-Broadwayn teattereissa, sekä puhe- että musiikkinäytelmissä.

Barbara Barrien ensimmäinen tehtävä elokuvissa oli kreditoimaton rooli George Stevensin *[[Jättiläinen (vuoden 1956 elokuva)|Jättiläisessä]]*. Vuoden 1964 elokuvassa *[[Onnen hinta]]* hän esitti pääosaa eronneena naisena, joka rakastuu afroamerikkalaiseen mieheen ja joutuu vaikeaan huoltajuustaisteluun lapsistaan uuden aviomiehensä rodun takia.

Vuoden 1979 äidin roolistaan *Fillarijengissä* Barrie sai Oscar-ehdokkuuden ja esitti samaa roolia myös elokuvan pohjalta tehdyssä 8-osaisessa televisiosarjassa. Äidin rooleja hän teki myös elokuvissa *[[Tyttö joka kävi intin]]* ja *[[Judy Berlin]]*, josta hän sai Independent Spirit -palkinnon.

Teatteri- ja elokuvatöiden lisäksi Barrie on esiintynyt monissa televisioelokuvissa ja -sarjoissa 2010-luvulle saakka, huolimatta suolistosyövästään. Hän oli Emmy-ehdokkaana vuoden 2003 roolistaan sarjassa *[[Kova laki: Erikoisyksikkö]]*. 

Barrie on kirjoittanut tietokirjoja syöpää sairastaville sekä pari lastenkirjaa.

## Elokuvia
*Onnen hinta (*One Potato, Two Potato*, 1964)
*Fillarijengi (*Breaking Away*, 1979)
*Tyttö joka kävi intin (*Private Benjamin*, 1980)
*Tohtorin omatunto (*Not Just Another Affair*, 1982)
*Agentit asialla (*Real Men*, 1987)
*Judy Berlin (1999)
*UFO-kahvila (*Guess Who's Coming for Christmas?*, tv-elokuva 1990)

## Aiheesta muualla

*
Julian Edelman

**Julian Francis Edelman** (s. 22. toukokuuta 1986 Redwood City, Kalifornia) on yhdysvaltalainen amerikkalaisen jalkapallon pelaaja. Edelman pelasi ammattilaisena NFL-liigan New England Patriotsissa kausina 2009–2020. Pelipaikaltaan hän oli laitahyökkääjä.

Edelman pystyi pelaamaan laitahyökkääjän pelipaikan lisäksi myös kulmapuolustajana. Lisäksi hänet tunnettiin aloitus- ja lentopotkujen palautuksistaan, joista jälkimmäisessä hänellä on nimissään Patriotsin historian ennätykset pisimmän lentopotkun palautuksen tehneenä sekä eniten palautuksissa pisteitä tehneenä pelaajana.

Edelman on hyvä ystävä Patriotsin pelinrakentajan Tom Bradyn kanssa.

## NFL-ura
New England Patriots varasi Edelmanin vuoden 2009 varaustilaisuudessa seitsemännellä kierroksella, koko varaustilaisuuden 232. pelaajana. Saman vuoden heinäkuussa Edelman ja Patriots solmivat neljän vuoden sopimuksen. 

Ensimmäisinä vuosinaan Patriotsissa Edelmania käytettiin lähinnä aloitus- ja lentopotkujen palauttajana. Vuoden 2012 kaudella hän alkoi kuitenkin saada yhä enemmän jalansijaa myös laitahyökkääjänä. Onnistunut kausi johti myös jatkosopimuksen solmimiseen. Kausi 2013 oli Edelmanin lopullinen läpimurto ja tähänastisen uran tilastollisesti paras, Edelmanin pelaten kaikissa 16 pelissä, kirjaten 105 syötön vastaanottoa ja 1056 vastaanottojaardia . 

Edelman oli tärkeä osa joukkuettaan Patriotsin voittaessa Super Bowlin kaudella 2014. Edelman on saanut maineen luotettavana pelaajana pudotuspeleissä. Hän oli olennaisessa roolissa Patriotsin uusiessa mestaruutensa vuosina 2017 ja 2019. Vuoden 2019 Super Bowlissa Edelman valittiin ottelun parhaaksi pelaajaksi.

Edelman lopetti pelaajauransa kauden 2020 jälkeen.

## Lähteet
Consignor

**Consignor Oy** on pohjoismaalainen kuljetushallinnan ratkaisujen toimittaja. Yritys on perustettu vuonna 1997. Konserniin kuuluu emoyhtiön Consignor Group AS lisäksi seitsemän maayhtiötä.

Monikuljetusyhtiöratkaisualusta muodostaa yli 100 miljoonaa lähetystä vuodessa ja mahdollistaa yli 10&nbsp;000 yrityksen valita ratkaisu lähetyksen tekemiseen kuljetusyhtiöstä, ERP-järjestelmästä tai verkkokaupparatkaisusta riippumatta.

Consignor toimii Norjassa, Ruotsissa, Tanskassa, Suomessa, Kiinassa ja Britanniassa. Työntekijöitä on yli 130 ja liikevaihto vuonna 2015 oli yli 14 miljoonaa euroa.

## Lähteet

## Aiheesta muualla
* Yrityksen virallinen sivusto